**INFORMACIJA O CEEPUS PROGRAMU**

**CEEPUS III - Central European Exchange Program for University Studies**

Centralno-evropski program za univerzitetsku razmjenu

Cilj CEEPUS programa je podsticaj mobilnosti, kroz obezbjeđivanje stipendija za studente osnovnih, postdiplomskih i doktorskih studija i univerzitetske profesore za studijski boravak, kurseve jezika, intenzivne kurseve i studentske ekskurzije u nekoj od zemalja članica CEEPUS programa.

U ovaj Program su uključene sljedeće države: Albanija, Austrija, Bosna i Hercegovina, Bugarska, Crna Gora, Češka, Hrvatska, Mađarska, Makedonija, Moldavija, Poljska, Univerzitet u Prištini/Kosovo, Rumunija, Slovačka, Slovenija i Srbija.

Pravna osnova Programa je međunarodni sporazum potpisan od strane zemalja članica, koji je otvoren za pristup dugih zemalja. CEEPUS III Sporazum je potpisan 25.marta 2010.godine (Budva, Crna Gora), kojim je definisana treća faza Programa, za period od 2011.do 2018.godine.

Najvažnija CEEPUS aktivnost je kreiranje univerzitetskih mreža. CEEPUS mreža predstavlja saradnju najmanje tri univerziteta, iz najmanje dvije **CEEPUS** zemlje*.* Razmjena studenata i nastavnog osoblja se vrši u okviru kreiranih univerzitetskih mreža.

Konkursi za prijavljivanje za CEEPUS stipendije za studente i nastavno osoblje fakulteta koji su uključeni u CEEPUS mreže su:

Za zimski semestar- u toku maja i juna

Za ljetnji semestar- u toku oktobra i novembra

**Datum objave konkursa i krajnji rok za prijavu je naveden na web adresi Programa** [**www.ceepus.info**](http://www.ceepus.info)**.**

Osim studenata sa fakulteta koji su uključeni u CEEPUS mreže, za CEEPUS stipendije mogu konkurisati i studenti svih ustanova visokog obrazovanja u Crnoj Gori kao tzv. freemover-i. Mogućnost dobijanja stipendije *freemover*-i imaju ukoliko ostane neiskorišćen određen broj stipendija nakon redovnih konkursa. *Freemover*-i uglavnom stipendiju dobijaju za ljetnji semestar, kada CEEPUS koordinatori imaju uvid koliko je slobodnih mjeseci preostalo.

Za freemovere konkurs je otvoren od jula do kraja novembra.

**Datum objave konkursa i krajnji rok za prijavu je naveden na web adresi Programa** [**www.ceepus.info**](http://www.ceepus.info)**.**

Postupak prijave:

Kada otvorite stranicu Programa [www.ceepus.info](http://www.ceepus.info), prvo se morate registrovati:

* Idete na gornji desni ugao **sign in**,
* zatim idete na ***click here to register***
* sa accoun-om i password-om koje kreirate tokom registracije ulogujete se i popunjavate prijavom pritiskom na ***Your mobility application***,
* zatim birate akademsku godinu i otvarate novu prijavu **Action** i dalje unosite tražene podatke.

Studenti koji apliciraju u okviru mreže ne dostavljaju dodatna dokumenta uz aplikaciju, dok tzv. freemover-i treba da *upload*-uju sljedeća dokumenta:

*-Prihvatno pismo od strane institucije na kojoj žele studirati (Acceptance letter-formular se može preuzeti na sajtu* [*www.ceepus.info*](http://www.ceepus.info)*) i*

*-dva pisma preporuke od strane profesora (Recommendation Letter- formular se može preuzeti na sajtu* [*www.ceepus.info*](http://www.ceepus.info)*)*

**Šema stipendija za studente i profesore:**

**- stipendije se dodjeljuju za minimum 3 mjeseca a maksimum 10 mjeseci za studente bečelor i master studija. Duži studijski boravak može biti odobren za studente doktorskih studija.**

**- kraći studijski boravak, u trahanju od 1 do 3 mjeseca se odobrava studentima koji rade magistarsku tezu ili doktorsku disertaciju.**

**-Studenti se mogu prijaviti za praktičnu obuku u komercijalnim preduzećima, istraćivačkim centrima, vladinim institucijama ili drugim organizacijama u zemlji domaćinu, pod uslovom da postoji jasan i strukturisan plan.**

**-nastavno osoblje može konkurisati za minimum 5 radnih dana sa radnim angazmanom od 6 sati nedeljno.**

**-neiskorišćeni mjeseci za stipendije se mogu iskoristiti za organizovanje koordinacionih sastanaka.**

**-podržava se i organizovanje kratkotrajnih programa/kurseva u trajanju od minimum 10 radnih dana i ekskurzija u trajanju od minimum 3 radna dana.**

Zemlja domaćin snosi troškove školarine, smještaja i osnovnog zdravsvenog osiguranja za studente i profesore koje prima (ugošćuje), dok matična zemlja (zemlja koja šalje) može da plati troškove prevoza.